În 1856, autoritățile Qing, în căutarea unui pirat, au urcat pe un vas, Arrow, despre care englezii au pretins că era sub pavilion britanic, un incident care a dus la Al Doilea Război al Opiului. În 1858, confruntat cu o lipsă de opțiuni, Împăratul Xianfeng, accepta Tratatul de la Tientsin, care conținea clauze profund jignitoare pentru chinezi, cum ar fi cererea ca toate documentele oficiale chineze să fie scrise în limba engleză și condiția de acordare a unui acces nelimitat al navelor de război britanice la toate râurile navigabile din China.